خاریجی ایشلر ناظیری مولود چاووش اوغلو آوروپا پارلامئنتینده تورک بایراغینی جیران عیرقچی یونان میللت وکیلی لوآنیس لاگوس ا رئاکسیا گوستریب.
سوسیال مئدیا حسابیندان یایدیغی آچیقلامادا تورکیه-‌نین خاریجی ایشلر ناظیری بیلدیریب: "لوانیس لاگوس کیمی عیرقچی لار شانلی بایراغیمیزا اوزانان اللرینی نئجه سیندیردیغیمیزی، دوشمنی نئجه دنیزه تؤکدوگوموزو یاخشی بیلیرلر. آوروپانین عیرقچی‌لاری حدلرینی بیلمه‌لی‌دیر. آوروپا آنتی-ایسلام و عیرقچی‌لیگه قارشی لازیمی آددیم‌لاری آتما‌لی‌دیر. هر کس بایراغیمیزین هر یئرده شرفله دالغالاناجاغینی درک ائتمه‌لی‌دیر. آوروپا پارلامئنتی بو دلخک ایله علاقه‌دار عاجیل لازیمی آددیم‌لاری آتما‌لی‌دیر".
خاطیرلاداق کی، عیرقچی یونان میللت وکیلی لوآنیس لاگوس  بئلچیکانین بروکسل شهرینده کئچیریلن آوروپا پارلامئنتی عمومی ایجلاسی‌نین "یونان آدا‌لارین‌داکی اینسانی وضعیت" موضوع لو ایجلاسدا تورکیه-‌نین بایراغینی جیریب.
یونان خالقی‌نین قاچقین‌لارین هوجومونا معروض قالدیغینی سؤیله‌ین عیرقچی لاگوس تورکیه علیهینه قبول ائدیلمز سؤزلر ایشله‌دیب، "تورکیه ایسته‌دیگی هر آددیمی آتیر. اؤلکه‌میزه قاچقین آخینی داوام ائدیر. بو تورکیه بایراغی جیریلیب آتیلما‌لی‌دیر" دئییب.
